**Libre Office –ohjeita**

Terveystiedon yo S2017, teht. 9

Menetetyt elinvuodet (30 p.)

Oheisissa aineistoissa (9.A ja 9.B) on tietoa menetettyjen elinvuosien määrästä maakunnittain. Piirrä tilastoaineiston (9.A) pohjalta kuvio, jossa esität käyrien avulla Kainuun ja Ahvenanmaan maakuntien asukkaiden menetetyt elinvuodet sukupuolittain vuosina 1990–2013.

Tee yhteenveto päätuloksista, ja liitä vastaukseen kuvankaappaus laatimastasi kuviosta menetetyissä elinvuosissa tapahtuneista muutoksista. Erittele tekijöitä, jotka voivat selittää menetetyissä elinvuosissa ilmenevää eroa Kainuun ja Ahvenanmaan maakuntien välillä.

Aineisto: 9.A Tilasto: Menetetyt elinvuodet

9.B Teksti: Menetetyt elinvuodet -indeksin kuvaus

1. Avaa tiedosto Libre Office Calcissa
2. Valitse taulukosta Kainuun ja Ahvenanmaan maakuntien asukkaiden menetetyt elinvuodet sukupuolittain vuosina 1990–2013. Valinnan saa tehtyä esim. pitämässä Ctrl-nappi pohjassa ja painamalla vaakarivien numeroita 3, 4, 11 ja 12. Näin rivit muuttuvat sinisiksi.
3. Valitse taulukosta Ctrl-nappi pohjassa myös rivi 2, jotta eri vuosiluvut tulevat mukaan kohta laadittavaan kuvaajaan
4. Valitse Lisää-valikosta *Kaavio* tai paina suoraan *Lisää kaavio* -painiketta
5. Valitse kaaviotyypiksi *Viiva* ja kuvaajan tyyliksi *Pisteet ja viivat*
6. Vaihda kuvaavan muokkausvaiheessa 2. Tietoalue valinta kohdasta *Arvosarjat sarakkeissa* kohtaan *Arvosarjat riveillä*
7. Muokkausvaiheessa 3. sinun ei tässä tehtävässä tarvitse tehdä mitään
8. Muokkausvaiheessa 4. Kaavioelementit voit lisätä akseleille selitykset (esim. X-akseli = vuosi, Y-akseli = menetetyt elinvuodet)
9. Tämän jälkeen voit painaa *Valmis*
10. Nyt kuvaaja on valmis. Voit vielä kasvattaa sen kokoa hiirellä vetämällä, jotta saat kuvasta riittävän ison. Kun kuvaajaa suurentaa vaakasuunnassa tarpeeksi, vuosiluvut vaihtuvat vaakasuuntaisiksi automaattisesti

Terveystiedon yo S2017, teht. 9

Melun terveyshaitat (20 p.)

Aineisto: 1.A Kuva: Korvan rakenne

1.1 Merkitse rastilla kuvaan (aineisto 1.A), mihin kohtiin liiallinen melu voi aiheuttaa vaurioita. Kuvaile nämä vauriot ja niiden aiheuttamat haitat. Liitä muokkaamasi kuva kuvankaappauksella vastaukseen. (10 p.)

1.2 Esittele, mitä muita kuin korvaan kohdistuvia terveyshaittoja melu aiheuttaa. (10 p.)

1. Avaa kuva Libre Office Draw:ssa
2. Kun avaat kuvan, lukitse se paikalleen, jotta se ei liiku kuvaa muokattaessa. Alalaidassa

lukee *Asettelu*. Klikkaa siitä hiiren oikealla näppäimellä -> muuta kerroksen asetuksia -> lukitse

1. Lisää kuvaan uusi kerros. Silloin kuvasi päälle ilmestyy ikään kuin tyhjä kalvo, jonka päälle voi piirtää

muuttamatta itse kuvaa. Klikkaa hiiren oikealla näppäimellä *Asettelun* päältä ja valitse *Lisää kerros*.

Varmista, että kerrosta ei ole lukittu (Lukittu-valinnan viereinen ruutu on tyhjä)

1. Ala nyt merkitsemään kuvaan vaadittuja asioita. Työkalut ovat joko sivun alaosassa tai vasemmassa

laidassa sen mukaan, mikä ohjelmaversio sinulla on käytössäsi. Klikkaa hiirellä työkalu aktiiviseksi,

ja mene hiirellä siihen kohtaan kuvassa, johon haluat piirtää. Klikkaa hiiri pohjaan ja vedä hiirellä

objekti haluamaasi kokoon ja suuntaan

1. Muokkaa halutessasi esim. piirtämäsi objektin paksuutta tai viivan väriä objektin *Ominaisuudet*-valikossa